2. ลักษณะการประกอบธุรกิจ

  บริษัท เอ็นอีพี อสังหาริมทรัพย์และอุตสาหกรรม จำกัด (มหาชน) จัดตั้งขึ้นเมื่อวันที่ 2 กรกฎาคม
  2496 โดยใช้ชื่อในการจดทะเบียนครั้งแรก คือ “บริษัท กระสอบอีสาน จำกัด (NORTH EAST
  JUTE MILL COMPANY LIMITD)” มีทุนจดทะเบียน 10 ล้านบาท
  เพื่อดำเนินธุรกิจเป็นผู้ผลิตและจำหน่ายผลิตภัณฑ์ปอ ต่อมาในปลายปีเดียวกันได้ทำการเพิ่มทุนอีก
  15 ล้านบาท รวมเป็นทุนจดทะเบียน 25 ล้านบาท โดยมีบริษัท ส่งเสริมเศรษฐกิจแห่งชาติ จำกัด
  เข้าร่วมทุนในส่วนที่เพิ่มขึ้น และในปี 2499 ได้เพิ่มทุนอีก 50 ล้านบาท รวมเป็นทุนจดทะเบียน
  75 ล้านบาท โดยบริษัท ส่งเสริมเศรษฐกิจแห่งชาติ จำกัด ได้ร่วมลงทุนในส่วนที่เพิ่มขึ้น
  เพื่อนำเงินที่เพิ่มทุนไปขยายกำลังการผลิตผลิตภัณฑ์ปอเพิ่มขึ้น เนื่องจากการดำเนินงานในช่วง
  5-6 ปีแรกประสบผลขาดทุนมาเป็นลำดับ ในปี 2502
  กระทรวงการคลังได้เข้าซื้อหุ้นเกือบทั้งหมดของบริษัท ส่งเสริมเศรษฐกิจแห่งชาติ จำกัด
  จึงทำให้บริษัท ฯ เปลี่ยนฐานะมาเป็นรัฐวิสาหกิจโดยมีกระทรวงการคลังเป็นผู้ถือหุ้นร้อยละ
  99.94 ของทุนจดทะเบียนของบริษัท

  เมื่อปี 2530
  คณะรัฐมนตรีได้มีมติอนุมัติให้บริษัทแปรสภาพจากรัฐวิสาหกิจเป็นวิสาหกิจเอกชนโดยวิธีขายหุ้นให้แก่ประชาชนทั่วไป
  และกระทรวงการคลังได้ประกาศให้รับหุ้นสามัญของบริษัทเป็นหลักทรัพย์รับอนุญาต
  เพื่อทำการซื้อขายในตลาดหลักทรัพย์แห่งประเทศไทย โดยมีทุนจดทะเบียน 75 ล้านบาท เมื่อวันที่
  16 กรกฎาคม 2530

  วันที่ 9 กุมภาพันธ์ 2530 บริษัทได้เปลี่ยนชื่อจากบริษัท กระสอบอีสาน จำกัด เป็น “บริษัท
  ผลิตภัณฑ์อีสาน จำกัด (NORTH EAST PRODUCTS COMPANY LIMITED)”

  วันที่ 8 ธันวาคม 2532 ทำการเพิ่มทุนอีก 75 ล้านบาท รวมเป็นทุนจดทะเบียน 150 ล้านบาท
  โดยจัดสรรให้ผู้ถือหุ้นเดิม 25 ล้านบาท และนำออกจำหน่ายให้แก่ประชาชนทั่วไป 25 ล้านบาท
  (รวมทุนที่ออกจำหน่าย 50 ล้านบาท)

  ในเดือนกุมภาพันธ์ 2533 บริษัทได้เพิ่มทุนจดทะเบียนอีก 350 ล้านบาท
  รวมเป็นทุนจดทะเบียนทั้งสิ้น 500 ล้านบาท โดยนำหุ้นส่วนที่ยังไม่ได้จัดสรรจำนวน 25 ล้านบาท
  ในการเพิ่มทุนเป็น 150 ล้านบาท มารวมในการเพิ่มทุนครั้งนี้ โดยจำหน่ายให้แก่ผู้ถือหุ้นเดิมทั้งสิ้น
  375 ล้านบาท

  วันที่ 16 พฤษภาคม 2533 บริษัทได้ทำการเปลี่ยนชื่อเป็น “บริษัท เอ็นอีพี
  อสังหาริมทรัพย์และอุตสาหกรรม จำกัด (NEP REALTY AND INDUSTRY COMPANY
  LIMITED)”

  เมื่อวันที่ 28 สิงหาคม 2533 บริษัทได้มีมติทำการเพิ่มทุนจดทะเบียนจาก 500 ล้านบาท เป็น
  1,000 ล้านบาท โดยจำหน่ายให้แก่ผู้ถือหุ้นเดิม ตั้งแต่เดือนพฤษภาคม 2534 เป็นต้นไป
  และในวันที่ 24 ธันวาคม 2535 บริษัท ฯ มีทุนจดทะเบียนครบจำนวน 1,000 ล้านบาทดังกล่าว
  ในการเพิ่มทุนจดทะเบียนดังกล่าวบริษัท ฯ ได้นำไปลงทุนในด้านอสังหาริมทรัพย์เป็นหลัก

  เมื่อวันที่ 18 มีนาคม 2537 บริษัทได้ทำการจดทะเบียนแปรสภาพเป็นบริษัทมหาชน โดยใช้ชื่อว่า
  “บริษัท เอ็นอีพี อสังหาริมทรัพย์และอุตสาหกรรม จำกัด (มหาชน) (NEP REALTY AND
  INDUSTRY PUBLIC COMPANY LIMITED)” จนถึงปัจจุบัน

  ต่อมาเมื่อวันที่ 3 มีนาคม 2543 บริษัท ฯ ได้จดทะเบียนเพิ่มทุนกับกระทรวงพาณิชย์จาก 1,000
  ล้านบาท เป็น 3,500 ล้านบาท โดยการออกหุ้นสามัญใหม่จำนวน 250 ล้านหุ้น มูลค่าหุ้นละ 10
  บาท โดยจัดสรรหุ้นสามัญเพิ่มทุนจำนวน 150 ล้านหุ้น
  เพื่อรองรับการใช้สิทธิ์ตามใบสำคัญแสดงสิทธิ์ที่จะซื้อหุ้นสามัญ และ 100 ล้านหุ้น
  เพื่อเสนอขายให้แก่ผู้ลงทุนโดยเฉพาะเจาะจงไม่เกิน 35 ราย หรือนักลงทุนประเภทสถาบัน 17
  ประเภท

  การเปลี่ยนแปลงและการพัฒนาที่สำคัญในระยะ 5 ปีที่ผ่านมา

1.  ด้านอุตสาหกรรมบรรจุภัณฑ์

    1.  อุตสาหกรรมปอ

  บริษัทดำเนินการด้านอุตสาหกรรมผลิตภัณฑ์ปอ(กระสอบปอ, เชือก/ด้ายปอและเส้นใยปอ)
  ตั้งแต่เริ่มตั้งบริษัท ฯ เป็นต้นมาโดยมีกำลังการผลิตสูงสุด 28,000 ตัน/ปี
  ใช้วัตถุดิบที่สำคัญคือปอฟอก ซึ่งมีการเพาะปลูกโดยทั่วไปในภาคตะวันออกเฉียงเหนือของประเทศ
  ซึ่งมีแนวโน้มทางด้านการปลูกปอในแต่ละปีลดลงเป็นลำดับ
  โดยที่เกษตรกรจะหันไปปลูกพืชอื่นที่ให้ผลตอบแทนสูงกว่าแทน
  ทำให้บริษัทต้องลดกำลังการผลิตลงตั้งแต่ปี 2535 เป็นต้นมา เหลือกำลังการผลิต
  10,000-12,000 ตันต่อปี ตั้งแต่ปี 2539 จนถึงปีปัจจุบัน

2.  อุตสาหกรรมพลาสติก

  บริษัทได้ลงทุนในด้านอุตสาหกรรมพลาสติก ประกอบด้วย กระสอบพลาสติก และถุงพลาสติก
  ตั้งแต่ปี 2534 เป็นต้นมา โดยมีกำลังการผลิตในระยะเริ่มต้น 720 ตัน/ปี
  และได้ขยายกำลังการผลิตเพิ่มขึ้นเป็นลำดับ ซึ่งมีกำลังการผลิตเป็น 6,000 ตัน/ปี ในปัจจุบัน

2.  ด้านอสังหาริมทรัพย์

  บริษัทได้ทำสัญญาซื้อขายอาคารชุดที่พักอาศัยกับเจ้าของโครงการแห่งหนึ่ง เมื่อเดือนกันยายน
  2533 เป็นอาคารสูง 27 ชั้น พื้นที่ประมาณ 10,400 ตารางเมตร ตั้งอยู่บริเวณถนนแจ้งวัฒนะ
  อำเภอปากเกร็ด จังหวัดนนทบุรี เพื่อนำไปขายหรือให้เช่า มูลค่าโครงการประมาณ 250.459
  ล้านบาท ซึ่งบริษัทได้จ่ายเงินล่วงหน้าตามสัญญาการชำระเงินแล้ว 100.184 ล้านบาท
  ส่วนที่เหลือ 150.275 ล้านบาท บริษัทจะต้องชำระในวันที่โอนกรรมสิทธิ์
  หรือวันที่เข้าครอบครองแล้วแต่วันใดจะเกิดขึ้นก่อน ในเดือนมิถุนายน 2543
  บริษัทได้ยื่นหนังสือถึงเจ้าของโครงการ
  เพื่อขอให้ดำเนินการโอนกรรมสิทธิ์ห้องชุดดังกล่าวภายในระยะเวลาที่กำหนด
  ซึ่งเจ้าของโครงการได้นัดหมายให้บริษัทชำระเงินงวดสุดท้ายและรับโอนกรรมสิทธิ์ในวันที่ 6
  กันยายน 2543 อย่างไรก็ตามบริษัทได้มีหนังสือแจ้งไปยังเจ้าของโครงการเพิ่มเติม
  เพื่อขอสำเนาเอกสารเกี่ยวกับรายละเอียดห้องชุดดังกล่าวและขอเข้าตรวจสอบสภาพห้องชุด
  ในวันที่ 5 กันยายน 2543 แต่ได้รับการเพิกเฉยจากเจ้าของโครงการ
  นอกจากนี้บริษัทพบว่าได้มีการดัดแปลงห้องชุดดังกล่าวเป็นเซอร์วิสอพาร์ทเมนท์
  และให้บุคคลภายนอกเข้าพักอาศัย
  ดังนั้นบริษัทจึงไม่สามารถรับโอนกรรมสิทธิ์ในห้องชุดดังกล่าวในวันที่ 6 กันยายน 2543 ได้
  เมื่อวันที่ 8 กันยายน 2543
  บริษัทได้รับหนังสือจากเจ้าของโครงการแจ้งบอกเลิกสัญญาจะซื้อจะขาย
  พร้อมทั้งริบเงินที่บริษัทได้ชำระไปแล้วทั้งหมด เมื่อวันที่ 11 กันยายน 2543
  ที่ประชุมคณะกรรมการของบริษัทได้มีมติให้บริษัทบอกเลิกสัญญาจะซื้อจะขายห้องชุดดังกล่าวและเรียกเงินที่บริษัทชำระไปแล้ว
  100.184 ล้านบาทคืนพร้อมค่าเสียหาย
  บริษัทดำเนินการตามขั้นตอนของกฎหมายต่อเจ้าของโครงการเมื่อวันที่ 17 ตุลาคม 2543
  ขณะนี้คดีอยู่ในขั้นตอนการนัดสืบพยานจำเลย
  โดยที่บริษัทได้ตั้งสำรองเผื่อขาดทุนสำหรับเงินที่จ่ายล่วงหน้าดังกล่าวไว้ครบจำนวน 100.184
  ล้านบาทในปี 2544 แล้ว

3.  การลงทุนในบริษัทย่อยและบริษัทร่วม

    1.  บริษัท เอ็นอีพี พรอพเพอร์ตี้ จำกัด (“NEPP”)

  NEPP ก่อตั้งเมื่อปี 2535 โดยมีทุนจดทะเบียน 100 ล้านบาท โดยบริษัทเป็นผู้ถือหุ้นทั้งหมด ในปี
  2539 ได้เพิ่มทุนจดทะเบียนเป็น 150 ล้านบาทและ 200 ล้านบาทตามลำดับ และในปี 2544
  ได้ทำการปรับโครงสร้างหนี้โดยการเพิ่มทุนจดทะเบียนเป็น 496 ล้านบาทและ 680
  ล้านตามลำดับ และดำเนินการชดเชยผลขาดทุนสะสมโดยการลดทุนจดทะเบียนลงเหลือ 175
  ล้านบาท NEPP ดำเนินการด้านพัฒนาที่ดินเพื่อเป็นที่อยู่อาศัยและพาณิชยกรรม
  โครงการส่วนใหญ่อยู่ที่ซอยมัยลาภ ถนนรามอินทรา กรุงเทพมหานคร
  ปัจจุบันได้ขายโครงการไปแล้วทั้งหมด คงเหลือที่ดินที่ยังไม่พัฒนาอีกบางส่วน
  และไม่มีภาระหนี้ต่อเจ้าหนี้สถาบันการเงินและบริษัทในเครือ

2.  บริษัท สวนอุตสาหกรรมสระบุรี จำกัด (“SIP”)

  SIP
  ดำเนินธุรกิจด้านพัฒนาที่ดินเพื่อเป็นนิคมอุตสาหกรรมโดยร่วมดำเนินงานกับการนิคมอุตสาหกรรมแห่งประเทศไทย
  ภายใต้ชื่อโครงการ “นิคมอุตสาหกรรมแก่งคอย”
  โครงการตั้งอยู่บนถนนอดิเรกสารและถนนสองคอน-พุแค ตำบลบ้านธาตุ อำเภอแก่งคอย
  จังหวัดสระบุรี และได้รับบัตรส่งเสริมการลงทุนจากคณะกรรมการส่งเสริมการลงทุน
  เนื้อที่โครงการทั้งสิ้น 1,500 ไร่ SIP ก่อตั้งเมื่อปี 2532 ในปี 2538
  ทำการเพิ่มทุนจดทะเบียนเป็น 250 ล้านบาท และดำเนินการลดทุนจดทะเบียนเหลือ 231.27
  ล้านบาทในปี 2542 โดยบริษัทถือหุ้นใน SIP ภายหลังการลดทุนเป็นเงิน 132.433 ล้านบาท
  คิดเป็นร้อยละ 57.26 ของทุนจดทะเบียน ในปี 2544 SIP
  ได้รับอนุมัติจากการนิคมอุตสาหกรรมแห่งประเทศไทยลดขนาดโครงการนิคมอุตสาหกรรมลงเหลือ
  588 ไร่และทำการปรับโครงสร้างหนี้กับเจ้าหนี้ทุกรายเสร็จเรียบร้อย
  โดยโอนโครงการนิคมอุตสาหกรรมแก่งคอยให้การนิคมอุตสาหกรรมแห่งประเทศไทยเป็นผู้ดูแล
  และนำที่ดินที่เหลือทั้งหมดชำระหนี้ให้เจ้าหนี้สถาบันการเงิน และบริษัทได้ยกหนี้ให้กับ SIP
  ทั้งหมดภายใต้สัญญาปรับโครงสร้างหนี้ร่วมกับเจ้าหนี้สถาบันการเงินในปี 2544 ซึ่งมีผลให้ SIP
  ไม่มีทรัพย์สินใด ๆ เหลืออยู่เลย

3.  บริษัท นวนคร จำกัด (“NNCL”)

  NNCL ดำเนินธุรกิจด้านพัฒนาที่ดินเพื่อเป็นเขตอุตสาหกรรมและพาณิชยกรรม
  โครงการตั้งอยู่ที่กิโลเมตรที่ 46 ถนนพหลโยธิน อำเภอคลองหลวง จังหวัดปทุมธานี
  มีทุนจดทะเบียน 222.370 ล้านบาท บริษัทเข้าถือหุ้นใน NNCL ในอัตราร้อยละ 53.36
  ของทุนจดทะเบียนตั้งแต่ปี 2534 โดยที่ NNCL มีพื้นที่โครงการทั้งสิ้น 6,850 ไร่
  และมีพื้นที่ที่พัฒนาแล้วและอยู่ในระหว่างการขายในปัจจุบันประมาณ 1,000 ไร่

4.  บริษัท แฮบบิแทท อินดัสตรีส์ (ประเทศไทย) จำกัด (“HABITAT”)

  HABITAT ดำเนินธุรกิจทางด้านอุตสาหกรรมพรม โดยเฉพาะอย่างยิ่งทางด้านพรมทอมือ
  มีทุนจดทะเบียน 85 ล้านบาท บริษัทเข้าถือหุ้นในอัตราร้อยละ 21.18 ของทุนจดทะเบียน ตั้งแต่ปี
  2533 ปัจจุบัน HABITAT ประสบปัญหาทางด้านการเงิน
  และอยู่ระหว่างการปรับโครงสร้างหนี้กับเจ้าหนี้สถาบันการเงิน
  บริษัทได้ตั้งค่าเผื่อการลดมูลค่าของเงินลงทุนดังกล่าวไว้ครบถ้วนแล้วตั้งแต่ปี 2542
  (รายละเอียดแสดงไว้ในหมายเหตุประกอบงบการเงินข้อ 12)

4.  การลงทุนในบริษัทอื่น

    1.  บริษัท พีเคเอส. ดิเวลอปเม้นท์ จำกัด

  ดำเนินธุรกิจด้านการลงทุนและการพัฒนาอสังหาริมทรัพย์ โดยมีทุนจดทะเบียน 447.350 ล้านบาท
  โดยบริษัทเข้าถือหุ้นในอัตราร้อยละ 19.92 ของทุนจดทะเบียน

2.  บริษัท สยาม เอ แอนด์ ซี จำกัด

  ดำเนินธุรกิจด้านการให้เช่าซื้ออุปกรณ์เครื่องใช้ไฟฟ้า และเครื่องใช้ต่าง ๆ โดยมีทุนจดทะเบียน
  120 ล้านบาท บริษัทเข้าถือหุ้นในอัตราร้อยละ 4 ของทุนจดทะเบียนตั้งแต่ปี 2538 ต่อมาในปี
  2544 บริษัทได้ขายหุ้นจำนวนดังกล่าวออกไปแล้ว

5.  โครงสร้างผู้ถือหุ้นรายใหญ่และผู้บริหาร

  โดยที่บริษัทเคยเป็นรัฐวิสาหกิจที่ขึ้นอยู่กับกระทรวงการคลัง
  ซึ่งในปัจจุบันกระทรวงการคลังยังคงเป็นผู้ถือหุ้นรายใหญ่ที่สุดของบริษัทโดยมีจำนวนหุ้น 29.58
  ล้านหุ้น คิดเป็นร้อยละ 29.58 ของทุนจดทะเบียนที่ชำระแล้ว
  โดยที่ผู้ถือหุ้นภาคเอกชนทั้งที่เป็นนิติบุคคลและบุคคลธรรมดารวมกันถือหุ้นอยู่ในอัตราร้อยละ 70.42
  ของทุนจดทะเบียนที่ชำระแล้ว ในช่วงระยะเวลา 5
  ปีที่ผ่านมายังไม่มีการเปลี่ยนแปลงสัดส่วนดังกล่าว

6.  ลักษณะของการประกอบกิจการ

  การดำเนินธุรกิจของบริษัทและบริษัทย่อย
  ในส่วนของการบริหารงานในระดับสูงบริษัทได้ทำการแต่งตั้งตัวแทนของบริษัทเข้าเป็นกรรมการในบริษัทย่อยและบริษัทร่วม
  เพื่อร่วมบริหารงานและกำหนดนโยบายให้สอดคล้องและสนองตอบแผนงานที่กำหนดโดยบริษัท
  ซึ่งแบ่งประเภทธุรกิจได้ 2 ประการหลักคือ

1.  ส่วนของบริษัทโดยตรง

2.  ส่วนของบริษัทย่อยและบริษัทร่วม ที่ทำธรุกิจในด้านอสังหาริมทรัพย์และทางด้านอุตสาหกรรมอื่น

  สรุปรายได้แต่ละประเภทในระยะ 3 ปีที่ผ่านมาได้ดังนี้

+---------------+------+---------+-------+---+-------+---+-------+---+
| ผลิตภัณฑ์/บริการ  | ด    | %       | ปี     |   | ปี     |   | ปี     |   |
|               | ำเนิน |         | 2542  |   | 2543  |   | 2544  |   |
+---------------+------+---------+-------+---+-------+---+-------+---+
|               | กา   | การถือหุ้น | รายได้ | % | รายได้ | % | รายได้ | % |
|               | รโดย |         |       |   |       |   |       |   |
+---------------+------+---------+-------+---+-------+---+-------+---+
| อุตสาหกรรม     | ปอแ  |         | 30    | 3 | 41    | 3 | 45    |   |
|               | ละพล |         | 6.736 | 2 | 9.302 | 4 | 6.339 |   |
| บรรจุภัณฑ์       | าสติก |         |       |   |       |   |       |   |
|               |      |         | 9     | 1 | 9     | 8 | 7     |   |
| ร             | บริษัท |         | 7.549 | 0 | 4.206 |   | 6.036 |   |
| ายได้-ในประเทศ |      |         |       |   |       |   |       |   |
|               | บริษัท |         |       |   |       |   |       |   |
| -ต่างประเทศ    |      |         |       |   |       |   |       |   |
+---------------+------+---------+-------+---+-------+---+-------+---+
| สัดส่วน         |      |         | 3:1   |   | 4:1   |   | 11:2  |   |
| รายได้ในประเทศ |      |         |       |   |       |   |       |   |
| : ต่างประเทศ   |      |         |       |   |       |   |       |   |
+---------------+------+---------+-------+---+-------+---+-------+---+
| รวมรายได      |      |         | 40    | 4 | 51    | 4 | 53    |   |
| ้ด้านด้านบรรจุภัณฑ์ |      |         | 4.285 | 2 | 3.508 | 2 | 2.375 |   |
| บริษัท          |      |         |       |   |       |   |       |   |
+---------------+------+---------+-------+---+-------+---+-------+---+
| ผืนผ้าไม่ทอ      | CNC  |         | 5     | 5 |       |   |       |   |
|               |      |         | 2.234 |   |       |   |       |   |
| ร             |      |         |       | 1 |       |   |       |   |
| ายได้-ในประเทศ |      |         | 17    | 8 |       |   |       |   |
|               |      |         | 0.436 |   |       |   |       |   |
| -ต่างประเทศ    |      |         |       |   |       |   |       |   |
+---------------+------+---------+-------+---+-------+---+-------+---+
| สัดส่วน         |      |         | 1:5   |   |       |   |       |   |
| รายได้ในประเทศ |      |         |       |   |       |   |       |   |
| : ต่างประเทศ   |      |         |       |   |       |   |       |   |
+---------------+------+---------+-------+---+-------+---+-------+---+
| รวม           |      |         | 22    | 2 |       |   |       |   |
| รายได้ผืนผ้าไม่ทอ |      |         | 2.670 | 3 |       |   |       |   |
+---------------+------+---------+-------+---+-------+---+-------+---+
| รวมรายไ       |      |         | 62    | 6 | 51    | 4 | 53    | 5 |
| ด้ด้านอุตสาหกรรม |      |         | 6.955 | 5 | 3.508 | 2 | 2.375 | 0 |
+---------------+------+---------+-------+---+-------+---+-------+---+
| อสังหาริมทรัพย์   | NEPP |         | 8.420 | 1 | 9     | 8 | 3.864 | 1 |
|               |      |         |       |   | 4.287 |   |       |   |
| พัฒ            | SIP  |         | 0.000 | 0 |       | 0 | 10    | 1 |
| นาอสังหาริมทรัพย์ |      |         |       |   | 0     |   | 7.541 | 0 |
|               | NNCL |         | 19    | 2 |       | 3 |       |   |
| นิคมอุตสาหกรรม  |      |         | 8.531 | 0 | 44    | 6 | 19    | 1 |
|               | NNCL |         |       |   | 3.107 |   | 1.460 | 8 |
| ค่าบริการ       |      |         | 13    | 1 |       | 1 |       |   |
|               |      |         | 9.163 | 4 | 16    | 4 | 22    | 2 |
|               |      |         |       |   | 3.990 |   | 7.057 | 1 |
+---------------+------+---------+-------+---+-------+---+-------+---+
| รวมรายได้ด     |      |         | 33    | 3 | 70    | 5 | 52    | 5 |
| ้านอสังหาริมทรัพย์ |      |         | 7.694 | 5 | 1.384 | 8 | 9.922 | 0 |
+---------------+------+---------+-------+---+-------+---+-------+---+
| รวมรายได้      |      |         | 96    | 1 | 1,21  | 1 | 1,06  | 1 |
|               |      |         | 4.649 | 0 | 4.892 | 0 | 2.297 | 0 |
|               |      |         |       | 0 |       | 0 |       | 0 |
+---------------+------+---------+-------+---+-------+---+-------+---+

หมายเหตุ บริษัท หมายถึง บริษัท เอ็นอีพี อสังหาริมทรัพย์และอุตสาหกรรม จำกัด (มหาชน)

NEPP หมายถึง บริษัท เอ็นอีพี พรอพเพอร์ตี้ จำกัด

SIP หมายถึง บริษัท สวนอุตสาหกรรมสระบุรี จำกัด

NNCL หมายถึง บริษัท นวนคร จำกัด

CNC หมายถึง บริษัท ซีเอ็นซี อินเตอร์เนชั่นแนล จำกัด